Εικόνα που περιέχει γραμματοσειρά, λογότυπο, κείμενο, γραφικά

Περιγραφή που δημιουργήθηκε αυτόματα

Τίτλος: **European City Facility: Επιχορηγήσεις ύψους 60.000 ευρώ  για ωρίμανση ενεργειακών επενδυτικών σχεδίων Δήμων**

Νέες **χρηματοδοτήσεις ύψους 60.000€** θα απονείμει ο **Ευρωπαϊκός Χρηματοδοτικός Μηχανισμός (“EU City Facility – EUCF”)** του Ευρωπαϊκού προγράμματος LIFE, σε Δήμους της ΕΕ που θα υποβάλλουν αιτήσεις χρηματοδότησης για μελέτες ωρίμανσης έργων που αφορούν τη παραγωγή καθαρής ενέργειας και την ενίσχυση της ενεργειακής αποδοτικότητας. Οι ωφελούμενοι από το EUCF θα πρέπει να αξιοποιήσουν την χρηματοδότηση για την ανάπτυξη **ολοκληρωμένων επενδυτικών σχεδίων** των έργων που σχεδιάζουν να υλοποιήσουν.

Την **Τετάρτη 14 Φεβρουαρίου**, και ώρα 13:00 – 14:30 (ώρα Ελλάδος), θα πραγματοποιηθεί διαδικτυακή ενημερωτική εκδήλωση από το Ενεργειακό και Περιβαλλοντικό Γραφείο Αιγαίου (ΕΠΕΓΑ), Εθνικό Κόμβο του μηχανισμού EUCF στην Ελλάδα. Οι συμμετέχοντες θα έχουν την ευκαιρία να ενημερωθούν για τους στόχους, τη διαδικασία υποβολής και τα κριτήρια αξιολόγησης της 6ης πρόσκλησης του EUCF, καθώς και να εκφράσουν ερωτήματα και προβληματισμούς επί των παραπάνω. Παράλληλα θα παρουσιαστούν καλές πρακτικές από ενταγμένες προτάσεις προηγούμενων αντίστοιχων προσκλήσεων με σκοπό να εμπνεύσουν όσους Δήμους σχεδιάζουν τα υποβάλουν προτάσεις. Η εκδήλωση θα πραγματοποιηθεί στα ελληνικά.

Για την συμμετοχή απαιτείται εγγραφή στον σύνδεσμο που ακολουθεί: <https://events.teams.microsoft.com/event/89ef1db3-5f8c-4865-bb06-3448040bf19b@386eef31-85cf-4948-bdd8-496738f1348f>

Η δυνατότητα υποβολής αιτήσεων **έχει εκκινήσει στις 15 Ιανουαρίου 2024 και λήγει στις 15 Μαρτίου 2024.**

Στην Ελλάδα, το ΕΠΕΓΑ έχει αναλάβει την διαδικασία προώθησης του μηχανισμού EUCF και παρέχει υποστήριξη τους υποψήφιους δικαιούχους κατά την διαδικασία υποβολής αιτήσεων. Σε ευρωπαϊκό επίπεδο, το EUCF χρηματοδοτείται από το πρόγραμμα LIFE της ΕΕ και συντονίζεται από μια συνεργασία των Energy Cities, Adelphi, Climate Alliance, FEDARENE, ENVIROS, GNE Finance και ICLEI Europe.

Περισσότερες πληροφορίες μπορείτε να βρείτε στον επίσημο ιστότοπο του EUCF: [www.eucityfacility.eu](http://www.eucityfacility.eu/).